五言奉日侍宴望海應詔
作者：鄭仁軌
朝代：唐

paragraphs: 御龍稱曩載，仙駕紀前皇。
直謂窮遊覽，非爲務省方。
大君弘覆燾，禁暴撫遐荒。
觀兵臨碣石，極目眺扶桑。
周區廓靈府，接漢委歸塘。
淼淼經綸闊，悠悠控注長。
標空□絕島，跨日起飛梁。
銀闕浮朝氣，金臺映晚光。
蕩穢符神略，安流表會昌。
徒欣奉奇觀，傾蠡詎可量？
（《翰林學士集》）（按：此詩原署「左宗衛率府長史弘文館直學士臣鄭仁軌上」。
張步雲《唐代逸詩輯存》收入。
）。